**Näkyvyyttä valtakunnallisilla aikuissosiaalityön päivillä**

Kaakkois-Suomen sosiaalialan osaamiskeskus Oy Socom, Kaakkois-Suomen ammattikorkeakoulu - Xamk ja Saimaan ammattikorkeakoulu – Saimia järjestävät yhdeksännet valtakunnalliset aikuissosiaalityön päivät 23.-24.1.2019. Päivät järjestetään Holiday Club Saimaalla Lappeenrannassa.

Päivien teemana on **Muuttuva aikuissosiaalityö perusasioiden äärellä.** Päivien tarkka ohjelma löytyy täältä <http://www.socom.fi/aikuissosiaalityonpaivat2019/>

Ilmoittautuminen päiville on jo käynnistynyt ja kestää tammikuun 2019 alkuun saakka.

Päiville odotetaan yli 300 aikuissosiaalityön ammattilaista ja asiantuntijaa eri puolilta Suomea. Uskomme, että päivät houkuttelevat osallistumaan ja mahdollistavat tiiviin yhteisöllisyyden ja vuorovaikutuksen koko päivien ajan, niin sisällön, majoittumisen, virkistäytymisen kuin iltatilaisuuden vietonkin osalta. Myös teille näytteilleasettajille!

Näytteilleasettajille meillä on tarjota 20 esittely-/myyntipöytää. Yhden näyttelypöydän koko on 183 cm x 90 cm. Esittely-/myyntipöytäpaikan hinta on 250 €. Pöydän hinta sisältää yhden osallistujan osallistumisen päiville. Mahdollisen majoituksen jokainen kustantaa ja varaa itse suoraan hotellilta. Majoitushinnat ovat nähtävissä päivien ohjelmalehtisessä.

Pöydät sijaitsevat aulassa, joka sijaitsee niiden tilojen läheisyydessä, jossa järjestetään pääluennot, työpajat sekä kahvitukset. Päivien osallistujat ovat tiloissa tiiviisti päivien ajan. Päivillä on mahdollisuus tavoittaa toimintanne kannalta tärkeitä asiakkaita ja löytää uusia yhteistyökumppaneita. Kokoustilojen pohjakartan näet täältä. <https://www.holidayclubresorts.com/globalassets/destinations/saimaa/pdf-fi-original-folder/pohjapiirros_kokoustilat_1_3_13.pdf>

Näyttelyalueen pöytäkartta on tämän postin liitteenä.

Varaa esittelypöytä 10.1.2019 mennessä sähköpostitse [tuija.kiljunen@socom.fi](mailto:tuija.kiljunen@socom.fi) tai soittamalla 044 748 5307. Pöydän mukana osallistuvan tiedot pyydämme myöhemmin.

Lisätietoja Holiday Club Saimaan tiloista <https://www.holidayclubresorts.com/fi/kohteet/saimaa/kokoukset/>